कांग्रेसी नेताओं ने बीजेपी नेताओं को कोसते हुए कहा कि जिनकी बदौलत सत्ता मिली है, पहचान मिली है उनका सम्मान नहीं करना बहुत गलत है. कांग्रेसी नेताओं ने कहा कि अगर पंडित श्यामा प्रसाद मुखर्जी की मूर्ति की जरूरत नहीं है तो इस तरह कबाड़ में रखकर उनका अनादर करना गलत है. उनका कहना था कि बीजेपी को चाहिए था कि वे उनकी मूर्ति को मल्हार स्मृति मंदिर में रख देते, जहां खंडित मूर्तियां रखी जाती हैं. कांग्रेसी नेताओं ने कहा कि वे इसकी शिकायत पीएम मोदी से करेंगे. एक तरफ हजारों करोड़ों की लागत से सरदार वल्लभ भाई पटेल की मूर्ति बनाए जाने की प्लानिंग है, दूसरी तरफ पार्टी के संस्थापक की ऐसी हालत शर्मिंदगी से भरी है.